Peeter Perens

Peeter Perens (20. jaanuar 1934 Tallinn – 5. juuli 1997 Tallinn) oli eesti koorijuht ja muusikapedagoog.

Peeter Perens õppis koorijuhtimist Kirovi ja Tallinna Muusikakoolis ning lõpetas 1963. aastal koorijuhtimise erialal Tallinna Riikliku Konservatooriumi.

Ta töötas muusikaõpetaja ja kultuuritöötajana; alates 1966. aastast oli Tallinna Muusikakoolis koorijuhtimisõpetaja. Ta oli mitme tunnustatud koori (sealhulgas Eesti Teaduste Akadeemia mees- ja naiskoori) koorijuht.

Ta on maetud Tallinna Metsakalmistu heliloojate kvartalisse. 

Kategooria:Eesti koorijuhid
Kategooria:Eesti muusikapedagoogid
Kategooria:Eesti represseeritud isikud
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1934
Kategooria:Surnud 1997